text: वोडाफोन VoLTE सर्विस के लॉन्चिंग के दौरान वोडाफोन इण्डिया के मैनेजिंग डायरेक्टर एवं चीफ एक्ज़क्टिव ऑफिसर सुनील सूद ने कहा, ‘हम आधुनिक तकनीकों के द्वारा उपभोक्ताओं को सर्वश्रेष्ठ सेवाएं उपलब्ध कराने के लिए प्रतिबद्ध हैं। हमें खुशी है कि हम मुंबई, दिल्ली-एनसीआर और गुजरात में अपनी VoLTE सेवा लॉन्च कर रहे हैं। वोडाफोन VoLTE सेवाओं द्वारा उपभोक्ता उच्चस्तरीय कनेक्टिविटी का लाभ उठा सकेंगे। हम देशभर में सशक्त, फ्यूचर फिट डेटा स्ट्रॉन्ग नेटवर्क के निर्माण के लिए लगातार निवेश कर रहे हैं। जल्द ही हम अन्य सर्कल्स में भी अपनी वोडाफोन VoLTE सेवाओं का विस्तार करेंगे।’